Cuneiform Tablet TC 3 62
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pí-a-šùr šu-IŠTAR a-šùr-ba-ni ù ṣí-lá-{d}IŠKUR qí-bi-ma um-ma in-bi-IŠTAR-ma 1 GÚ 12 ma-na KÙ.BABBAR ù 1 GÚ AN.NA ku-nu-ki-a a-na na-ab-ší-im a-na i-ku-pí-a-šùr ù a-šùr-ma-lik DUMU ku-ra-ra e-zi-ib a-ḫa-ma 20 ma-na KÙ.BABBAR maš-kà-tám a-šùr-ma-lik ḫa-bu-lá-ma iš-tù a-lim{ki} i-na e-lá-i-šu i-ša-qá-lam a-ḫa-ma 7.33333 ma-na KÙ.BABBAR a-ṣé-er <gap> <big_gap> <gap> na-ší a-ma me-ḫe-er ta-aḫ-sí-sà-tim ša šé-pí-a ú-ku-ri ù IR-ad-ku-be na-aš-ú a-ḫu-ú-a a-tù-nu i-na {d}UTU-ši na-áš-pé-ra-tí-a ta-ša-me-a-ni ší-bé-e a-ni-ú-tim ú a-ni-ú-tim ḫi-ir-ma-ma KÙ.BABBAR-pí lá i-ru-aq iš-tù ší-bé-e ta-ḫa-ri-ma-ni lu KÙ.BABBAR lu ṭup-pu-ú lu ba-áb-tum a-li KÙ.BABBAR-áp a-šùr-ma-lik i-ba-ší-ú mì-ṣí-a-ma ṣa-áb-ta a-ḫa-ma 1.5 ma-na 6 GÍN KÙ.BABBAR me-eḫ-ra-tim a-šu-mì ma-ri-it-ḫi-im a-na {d}UTU-tap-pá-i a-dí-in IGI a-šùr-GAL ù a-šùr-tap-pá-e ṭé-em KÙ.BABBAR a-na-kam lá i-ta-ad-nu-nim a-ma-kam ṣa-áb-ta-šu-ma KÙ.BABBAR ša-áš-qí-lá-šu šu-ma a-šu-mì KÙ.BABBAR-áp a-šùr-ma-lik ma-ma-an i-ir-tù-šu i-pá-ri-ik ú-ul i ší-bé-e ma-ma-an i-pa-ṣí-in té-er-ták-nu e-ṣí-is li-li-kam-ma a-na-ku-ma le-ru-ba-am a-ḫu-ú-a a-tù-nu iḫ-da-ma ša lá-qá-a KÙ.BABBAR-pì-a ep-ša-ma KÙ.BABBAR-pì lá i-ru-aq lá-ma ma-ma-an i-na um-mì-a-ni-šu KÙ.BABBAR iṣ-bu-tù iḫ-da